als_Latn dik_Latn sag_Latn
Lutfi Hazirin e “mbajnë në lula” bizneset e Gjilanit
Zyra për informim e komunës së Gjilanit ka njoftuar sot se Kryetari i Komunës së Gjilanit Lutfi Haziri, i cili shoqërohej nga shefi i Kabinetit Arbër Ismaji dhe drejtori i DZHE-së Ismail Januzi, është pritur sot me lule nga pronarët e kompanisë
“Çeliku”, si shenjë falënderimi për kujdesin që po e tregon në ndihmë kompanive të Gjilanit.
Pronari i kësaj kompanie Gazmend Alidema tha se Haziri është shembull se si duhet dhënë mbështetje kompanive vendore.
“E falënderoj kryetarin e Komunës Lutfi Hazirin për vizitat e tij, për përkrahjen e vazhdueshme që ka treguar ndaj bizneseve dhe konkretisht ndaj biznesit tonë dhe shpresoj që në Komunë, në kushte të barabarta, t’u jepet punë bizneseve gjilanase. Shpresoj, poashtu në formimin sa më të shpejt të institucioneve qendrore dhe apetoj që për investimet e tyre t’i japin përparësi kompanive kosovare”, ka thënë pronari i “Çelikut”, Gazmend Alidema.
Nga ana e tij, kryetari i Gjilanit Lutfi Haziri ka thënë se pas dhjetë muajsh, po e viziton këtë sërish këtë kompani që është shembull i suksesit të madh dhe që po gjeneron qindra vende të punës.
“E vizituam sot kompaninë “Çeliku” për të parë nga afër punimet që bëhen këtu. Duke pasur parasysh suksesin e familjes Alidema në Gjilan, e cila, e ushtron këtë veprimtari, mund të them lirisht që heronjtë e pasluftës definitivisht konfirmohen që janë ata që krijojnë vende të punës. Nga hera e fundit që e kam vizituar për herë të fundit këtë kompani gjendja ka qenë jashtëzakonisht e nevojshme të shihet sepse kapaciteti i konstruksioneve të “Çelikut” çfarë ka sot teknologjia e kësaj kompanie, ka mundësi të mbulojë shumëçka, të prodhoj dhe të konstruktoj çdo lloj mekanizimi për çka është e destinuar kjo ndërmarrje”, është shprehur Haziri.
Haziri ka theksuar se shumë i interesuar që të jem afër bizneseve sepse zhvillimi ekonomik është në duar të ndërmarrëve private.
als_Latn als_Latn als_Latn als_Latn als_Latn als_Latn als_Latn als_Latn